kardosdrur/scandi-wiki huggingface dataset:
Cyber Monday

Cyber monday er et marketingsbegreb for mandagen efter Black Friday. Dagen er startet som online butikkers modsvar til Black Friday. Modsat Black Friday som oprindeligt startede som en handelsdag i fysiske butikker, er alle Cyber Monday for onlinebutikker. 

Udtrykket blev opfundet i 2005  af Ellen Davis siden trenden startede omkring 2002-2003.

Referencer 
 

Kulturelle begivenheder
Amerikansk kultur
Begivenheder i USA
Korketrekkeren

__notoc__

Korketrekkeren eller Korken (proptrækkeren eller proppen) er en kælkebakke i Oslo på ca. 2 500 meter, som går fra Frognerseteren Station til Midtstuen Station. Faldhøjden er på 255 meter. Kælkebakken bliver stort set klargjort hver morgen i vintersæsonen. Ansvarlig for vedligeholdelse er Oslo kommune. Nedenfor Midtstuen station er det også muligt at køre (kælke) videre ned til Skådalen Station. Denne tur kræver imidlertid krydsning af et boligområde og en bilvej.

Besøgende til Korketrekkeren kan leje kælke i Akeforeningens hus ved parkeringspladsen nedenfor Frognerseteren café eller hos Tomm Murstads center 100 meter nedenfor Frognerseteren station. Det er også muligt at bruge egne kælke. Eftersom hele området ved Frognerseteren, Holmenkollbakken og Tryvann er meget besøgt i vintersæsonen, kan parkering med egen bil være vanskelig. Adkomst via Holmenkollbanen er at foretrække, hvis man ikke har egen parkering. De besøgende tager normalt denne bane op fra Midstuen efter hver tur, så 24-timersbillet (eller anden periodebillet) købt på forhånd er at anbefale.

Allerede i 1920'erne blev der arrangeret store kælkekonkurrenser her, med optil 400 deltagere og 2 000 tilskuere. Til Vinter-OL i Oslo i 1952 blev der bygget en bob-bane længere østpå parallelt med øvre del af den nuværende skiløjpe fra Frognerseteren til Adamstuen. Den var da ca. 1508 meter lang. Det første verdensmesterskab i kælkning blev arrangeret i Korketrekkeren i 1955. Korketrekkeren er også blevet benyttet til motorcykel- og bilrace.

Korketrekkeren blev ikke brugt under Vinter-OL 1952 

Banen stod færdig for træningskørsel i februar 1951. Norge havde ingen erfaring med bobslæde og heller ingen udøvere før OL i St. Moritz i 1948. Arrangementskomitéen hyrede derfor Heinz Cattani og Emil Ingold, to schweiziske konstruktører med erfaring fra tilsvarende anlæg, til at bestemme hvor den bedste bane kunne ligge i terrænet. Banen fik 13 krængende kurver og en faldhøjde på 124 meter. Krængningerne blev anlagt med et lodret, indover-hællende overhæng, således at uheld kunne undgås.

Anlægskomitéen tog sig ikke råd til at bygge et permanent anlæg, men satsede i stedet på en løsning med en vandledning nedover hele anlægget, og en årlig gendannelse af en ny bane i sne. Når banen var færdigbygget i sne den aktuelle vinter, spulede man helt enkelt vand på og lod dette fryse. Vandledningen som løb parallelt med banen fik et stort antal udtag for vand. Den schweiziske ingeniør og bob-baneekspert Luigi Angelini var ansvarlig for opbygningen af banen til legene.

Referenser

Eksterne henvisninger 
 Aking i Oslo på Oslo kommune, bymiljøetatens side.
 Akeforeningen i Oslo. Kælkeudlejning ved Korketrekkeren

Bygninger, konstruktioner og anlæg i Oslo
Seværdigheder i Oslo
Russofobi

Russofobi er en negativ holdning eller frygt for Rusland, russere eller russisk kultur. Den er et udtryk for fremmedfrygt over for russere og er det modsatte af russofili.

Se også 
 Ukrainofobi
 Polonofobi
 Boykot russiske varer i Ukraine

Eksterne henvisninger 

 "Russofobi" fører absolut ingen vegne - debatindlæg af Søren Riishøj
 The Genesis of Russophobia in Great Britain
 Anatol Lieven, Against Russophobia, 
 The New York Times ''After Centuries of Enmity, Relations Between Poland and Russia Are as Bad as Ever
 Sergei Yastrzhembsky: Russophobia Still Rampant
 More Russophobia in International Press
 Corruption, Russophobia Weigh on Poland
 Finnish Russophobia: The Story of an Enemy Image
 Battling Russophobia, Guardian, 2008, af Anna Matveeva
 CrossTalk: Russophobia - en paneldebat på det russiske statsejede RT

Rusland
Fobier
Forskelsbehandling
Nationalpark Asinara

Nationalpark Asinara eller på italiensk Parco Nazionale dell'Asinara er beliggende på øen Asinara, der ligger ud for den nordvestlige del af Sardinien. Parken rummer en stor variation af habitater. Øen har haft en omskiftelig historie og er kendt som "Isola del Diavolo" ("Djævleøen"), da den først har været brugt som karantæneø, senere som fangeø under Første Verdenskrig og som et af de vigtigste højsikkerhedsfængsler under terroristperioden i 1970'erne og under kampen mod organiseret kriminalitet til etableringen af Nationalparken i 1997.

Se også 
 Nationalparker i Italien

Referencer 
 Yearbook of the Italian Parks 2005, edited by Comunicazione in association with Federparchi and the Italian State Tourism Board

Eksterne henvisninger 
 Pages by the Park Authority on Parks.it

Nationalparker i Italien
Sardinien
Jane Eyre (film fra 2011)

Jane Eyre er en amerikansk dramafilm fra . Filmen er instrueret af Cary Fukunaga, og har Mia Wasikowska, Michael Fassbender, Jamie Bell og Judi Dench i hovedrollerne.

Medvirkende 
 Mia Wasikowska som Jane Eyre
 Michael Fassbender som Edward Rochester
 Jamie Bell som St John Rivers
 Judi Dench som Fru Fairfax
 Sally Hawkins som Fru Reed
 Holliday Grainger som Diana Rivers
 Tamzin Merchant som Mary Rivers
 Amelia Clarkson som Unge Jane
 Imogen Poots som Blanche Ingram
 Romy Settbon Moore som Adéle Varens

Eksterne henvisninger 
 

Amerikanske film fra 2011
Engelsksprogede film
Dramafilm fra USA
Film baseret på bøger
Jane Eyre (film fra 1934)

Jane Eyre er en amerikansk dramafilm fra . Filmen er instrueret af Christy Cabanne, og har Virginia Bruce og Colin Clive i hovedrollerne, og er den første filmatisering som bruger lyd.

Medvirkende 
 Virginia Bruce som Jane Eyre
 Colin Clive som Edward Rochester
 Beryl Mercer som Mrs. Fairfax
 David Torrence som Mr. Brocklehurst
 Aileen Pringle som Lady Blanche Ingram
 Edith Fellows som Adele Rochester
 Jean Darling som Jane Eyre som barn
 Lionel Belmore som Lord Ingram
 Jameson Thomas som Charles Craig
 Ethel Griffies som Grace Poole
 Claire Du Brey som Bertha Rochester
 William Burress som Minister
 Joan Standing som Daisy
 Richard Quine som John Reed
 Anne Howard som Georgianna Reed (ukrediteret)
 Olaf Hytten som Jeweler (ukrediteret)
 Clarissa Selwynne som Mrs. Reed (ukrediteret)
 William Wagner som Halliburton (ukrediteret)

Eksterne henvisninger 
 

Amerikanske film fra 1934
Engelsksprogede film
Dramafilm fra USA
Film baseret på bøger
Jane Eyre (film fra 1943)

Jane Eyre er en amerikansk dramafilm fra . Filmen er instrueret af Robert Stevenson, og har Joan Fontaine og Orson Welles i hovedrollerne. Filmen er baseret på bogen med samme navn fra 1847 af Charlotte Brontë

Medvirkende 
 Orson Welles som Edward Rochester
 Joan Fontaine som Jane Eyre
 Margaret O'Brien som Adele Varens
 Peggy Ann Garner som Jane Eyre som barn
 John Sutton som Doktor Rivers
 Sara Allgood som Bessie
 Henry Daniell som Henry Brocklehurst
 Agnes Moorehead som Mrs. Reed
 Aubrey Mather som Oberst Dent
 Edith Barrett som Mrs. Alice Fairfax
 Barbara Everest som Lady Ingram
 Hillary Brooke som Blanche Ingram
 Elizabeth Taylor som Helen Burns (ukrediteret)

Eksterne henvisninger 
 

Amerikanske film fra 1943
Engelsksprogede film
Dramafilm fra USA
Film baseret på bøger
Stormfulde højder

Stormfulde højder er en roman fra 1847 af den engelske forfatter Emily Brontë, først udgivet under pseudonymet Ellis Bell. Historien handler om det tragiske kærlighedsforhold mellem Catherine Earnshaw og Heathcliff og dets konsekvenser.

Litteratur i 1847
Romaner fra England
Stormfulde højder (film fra 1939)

Stormfulde højder er en amerikansk dramafilm fra . Filmen er instrueret af William Wyler, og har Merle Oberon og Laurence Olivier i hovedrollerne. Filmen er baseret på bogen med samme navn fra 1847 af Emily Brontë.

Medvirkende 
 Merle Oberon som Cathy Earnshaw
 Laurence Olivier som Heathcliff
 David Niven som Edgar Linton
 Flora Robson som Ellen
 Donald Crisp som Dr. Kenneth
 Geraldine Fitzgerald som Isabella Linton
 Hugh Williams som Hindley Earnshaw
 Leo G. Carroll som Joseph
 Miles Mander som Lockwood
 Cecil Kellaway som Earnshaw

Eksterne henvisninger 
 

Amerikanske film fra 1939
Engelsksprogede film
Dramafilm fra USA
Film baseret på bøger
Esjan

Bjerget Esja (914 m), ofte kaldet Esjan ("Esjaen"), er et bjerg beliggende i den syd-vestlige del af Island, ca. 10 km nord for Islands hovedstad, Reykjavík. Esja er ikke et enkelt bjerg, men en vulkansk bjergkæde af basalt og tuf.

Navnets etymologi er uklar. Esja bruges som fornavn i Island. I Kjalnesingasaga, er der en rig enke blandt Irske bosættere med navnet Esja, men det er sandsynligt, at kvindens navn er afledt af bjerget og ikke omvendt.

Dannelsen 
Esja blev dannet i slutningen af Pleistocæn ved begyndelsen af den sidste istid. I de varme perioder flød der lava, og i de kolde perioder blev der dannet kamme af tuf under gletsjeren. Den vestlige del af bjergkæden er den ældste (omkring 3,2 millioner år), og den østlige del er den yngste (omkring 1,8 millioner år). Bevægelsen af pladerne der går diagonalt gennem Island, skubber de geologiske lag mod vest, væk fra den aktive vulkanske zone. Intrusioner, dvs store magma kanaler, der udgår fra de gamle centrale vulkaner på Kjalarnes og Stardal, fandt vej til de geologiske lag. Resultatet blev en række store lavamarker, den ene ovenpå den anden, som istidens gletsjere så nedbrød. Det efterlod kun de højeste tinder, som bjergkæderne  Esja eller Akrafjall.

Fysiske egenskaber 
Den østligste top af bjergkæden, Móskarðshnúkar, er af en usædvanlig lys farve, der skyldes rhyolit, der ofte findes i den islandske natur i nærheden af gamle (og også aktive) centralvulkaner.

Vandring og klatring 
Esja er et meget populært rekreativt område for vandrere og klatrere, da det er meget let tilgængelig fra hovedstaden. Den bedst kendte vandrerute fører til bjergtoppene Þverfellshorn (780 m) og Kerhólakambur (851 m). Þverfellshorn er også let tilgængeligt med offentlig transport.

Stien er delt op i afsnit, der er markeret med skilte langs vejen. Hvert skilt viser sværheden af vejen forude med et klasse-system, der spænder fra 1 støvle (let) til 3 støvler (udfordrende). Ved det tredje skilt kan erfarne bjergbestigere vælge at klatre direkte til toppen, i stedet for at følge den vej, der går mod højre. Efter ca. 6,6 km gang, 200 meter over havets overflade, er der en stor klippe kaldet Steinn. Det er her de fleste uerfarne klatrere vælger at gå ned igen, eftersom stien bliver vanskeligere og vanskeligere efter dette punkt.

Det højeste punkt er Hábunga med 914 m. For at nå Habunga fra Þverfellshorn, kræver det tre-kilometers gang mod nordøst, over at et klippefyldt plateau. Der er ingen skilte eller en tydelig sti. Så sent som august 2011, var Habunga kun markeret af en stor varde med en træpind på toppen.

Referencer 

Bjerge i Island
Vulkaner i Island
Re-Master Piecies

Re-Master Piecies er et opsamlingsalbum af den danske gruppe Gangway, udgivet i Japan i 2002. Albummet blev udgivet på det japanske selskab Hammer Label, der blev oprettet i 1991 med det ene formål at udgive Gangways musik i Japan. Re-Master Piecies indeholder numre fra albummene The Twist, Sitting in the Park og  Quiet Edit + samt fra gruppens to første singler.

Spor 
Alt tekst og musik er skrevet af Henrik Balling, undtagen "Out on the Rebound from Love" og "Yellow" tekst af Allan Jensen. 
 "Going Away (the Maestro Mix)" (fra Quiet Edit +, 1992) 
 "Out on the Rebound from Love" (single, 1985)
 "Yellow" (fra The Twist, 1984)
 "My Girl and Me" (fra Sitting in the Park, 1986)
 "This Can't Be Love" (fra Sitting in the Park, 1986)
 "Paris, Mexico" (b-side til "Out on the Rebound from Love", 1985)
 "On the Roof" (fra The Twist, 1984)
 "The Party is Over" (fra Sitting in the Park, 1986)
 "The Loneliest Being" (fra The Twist, 1984)
 "Once Bitten, Twice Shy" (single, 1985)
 "Can You Believe This?" (b-side til "Once Bitten Twice Shy", 1985)
 "Don't Ask Yourself (Re Oldish)" (fra Quiet Edit +, 1992)
 "Sitting in the Park" (fra Sitting in the Park, 1986)
 "Bound to Grow Up" (fra Sitting in the Park, 1986)
 "Going Away (Reprise)" [aka "Going Away (TV Mix - for Weather Forecast)"] (fra Quiet Edit +, 1992)

Personel 
 Tatsuhiko Mori – kompileret af
 Hitoshi Odajima – cover
 Keiko Ueda – mastering

Referencer

Kilder 
 Iskov, Brian (2002): "That's Gangway - Danmarks uofficielle Gangway-fanside". Web.archive.org. 1998-2002. Hentet 24-10-2017.

Album fra 2002
Gangway-album
Shane Dawson

Shane Lee Yaw (bedre kendt som  Shane Dawson; født 19. juli 1988) er en amerikansk YouTube-stjerne, sanger, sangskriver, skuespiller, komiker og filmdirektør. Han er bedst kendt for sin YouTube-kanal "shane", hvor han uploader videoer, hvor han laver komiske videoer, og snakker med forskellige andre Youtubere om deres baggrund og hemmeligheder. Han er også kendt for sine videoer om konspirationsteorier.

I 2018 begyndte han at lave “serier” med folk. Han lavede med Jake Paul, Jefree Star og Tana Mongeau. I 2018 var han en af de mest sete youtubere.

Eksterne henvisninger

 
 
 

YouTubere fra USA
Boolsk variabel

En boolsk variabel eller boolean er en variabel som kun kan antage to værdier (sandt/falsk).

Siden en bit er en boolsk variabel, kræves der kun en bit for at lagre en boolean, mens en byte har plads til 8 booleaner.

På de fleste af de computere der bruges i dag, er en byte det mindste antal hukommelse som kan adresseres. Det betyder at en boolean vil optage en hel byte hvis man er uforsigtig, altså 8 gange mere hukommelse end nødvendigt. En måde at undgå det, er at samle booleanerne i grupper på 8, sådan at de kan skrives og læses i hukommelsen som tal mellem 0 og 255.

Indenfor statistik bruges begrebet dikotom variabel om en variabel som kun kan antage en af to værdier. For eksempel Ja/Nej, 0/1 eller mand/kvinde. En dikotom variabel har ikke nogen måleskala.

Se også 
 Binært talsystem
 Boolsk algebra

Programmering
Statistik
Ring 2 (Næstved)

Ring 2  ofte benævnt O2 er en komplet ringvej der løber omkring Næstved.

Vejen består af Ring Nord (rute 54) – Ring Øst O2 – Ring Syd O2 – Vordingborgvej (rute 22) - Vestre Ringvej (rute 22) og ender til sidst i Ring Nord igen.

Ring 2 skal være med til at tage den tunge trafik der ikke har et ærinde i Næstved til at køre uden om, så byen bliver aflastet for meget gennemkørende trafik. 

Ringvejen er med til at fordele trafikken ud til de store indfaldsveje, som Køgevej/Landevejen som går mod Næstved Centrum og Sydmotorvejen E55/E47 ved Rønnede, Ny Præstøvej (sekundærrute 265) der går mod Præstø, Vordingborgvej (rute 22) der går mod Vordingborg, Karrebækvej (sekundærrute 265) der går mod Karrebæksminde, og Slagelsevej (rute 22) mod Slagelse.

Næstved Kommune planlage på et tidspunkt den sidste del af ringvejen omkring Næstved. Derfor blev en korridor friholdt mellem Fyrrevænget og Birkevænget i bydelen Appenæs vest for Næstved, til en fremtidig sidste del af Ringen omkring Næstved by. Den sidste del af ringvejen omkring Næstved, skulle gå fra Industrivej/Østre Ringvej/Vestre Ringvej primærrute 22 over Susåen og til Vordingborgvej hvor den skulle tilsluttes Ring Syd.

I september 2017 besluttede et enigt Næstved byråd at en fortsættelse af omfartsvejen fra Vordingborgvej og igennem Appenæs langs Susåen til Vestre Ringvej bliver droppet. Linjeføring stammer tilbage fra 1960erne, hvor der var planer om at anlægge en omfartsvej fra Vordingborgvej igennem Appenæs og vest om Næstved. Linjeføring  var langt fremme i 1970erne og var populær hos Vejdirektoratet.

Noter 

Veje i Næstved
Ringveje i Danmark
Ring Nord (Skagen)

Ring Nord  ofte benævnt ON eller Ring N er en ringvej der løber halvvejs rundt omkring Skagen.
Vejen består af Kattegatvej ON Buttervej ON – Bøjlevejen ON.

Ring Nord skal være med til at få den voksende ferietrafik, der skal op til Grenen, ført uden om centrum, så Skagen-by bliver aflastet for gennemkørende trafik. 

Ringvejen er med til at fordele trafikken ud til indfaldsvejen Frederikshavnvej (primærrute 40) der går mod Frederikshavn, samt Fyrvej der går mod Grenen..

Noter 

Bygninger, konstruktioner og anlæg i Skagen
Ringveje i Danmark
Transport i Skagen
Buttervej (Skagen)

Buttervej  ofte benævnt ON eller Ring N er en ringvej der løber igennem det vestlige Skagen.

Buttervej skal sammen med Kattegatvej og Bøjlevejen være med til at få den voksende ferietrafik, der skal op til Grenen, uden om centrum, så byen bliver aflastet for gennemkørende trafik. 

Vejen starter i Frederikshavnvej og passerer Skagavej og Bøjlevejen som forsætter nord om Skagen. Vejen ender i et  erhvervsområde i det nordlige Skagen.

Vejen er med til at fordele trafikken ud til indfaldsvejen Frederikshavnvej (rute 40) der går mod Frederikshavn og Skagen Centrum. .

Noter 

Transport i Skagen
Ringveje i Danmark
Carlos Takam

Carlos Takam (født 6. december 1980) er en Camerounsk-fransk professionel bokser, der konkurrer i sværvægts-klassen.

Han repræsenterde Cameroun under Sommer-OL 2004 i Athen, hvor han blev slået ud i første runde.

Den 18. januar 2014 fik han sin HBO debut mod Mike Perez i Bell Center i Montreal. Takam og Perez fik en uafgjort. Kampen blev vist på HBO på Jean Pascal vs Lucian Butes undercard.

Den 28. oktober 2017 udfordrede han engelske Anthony Joshua i Cardiff i Wales om WBA, WBO og IBF-verdensmesterskabet, hvor han efter en solid indsats tabte på teknisk knockout i 10. omgang.

Referancer

Eksterne henvisninger 

Boksere fra Frankrig
Boksere fra Cameroun
Personer fra Doula
Louise Ellebæk

Louise Hansegaard Ellebæk (født 10. marts 1998) er en dansk håndboldspiller, der spiller for SønderjyskE Håndbold i Damehåndboldligaen. Hun kom til klubben i 2022, efter fire sæsoner i Silkeborg-Voel KFUM. 

Hun er lillesøster til Tobias Ellebæk, der pt. spiller for tyske Frisch Auf Göppingen.

Referencer 

Håndboldspillere fra FC Midtjylland Håndbold
Håndboldspillere fra Danmark
Mathilde Bjerregaard

Mathilde Bjerregaard (født 9. august 1993) er en tidligere dansk håndboldspiller, der spillede for klubber som Herning-Ikast Håndbold, Silkeborg-Voel KFUM og SK Aarhus.

Referencer 

Håndboldspillere fra FC Midtjylland Håndbold
Håndboldspillere fra Danmark
Line Mai Hougaard

Line Mai Hougaard (født 6. oktober 1999) er en kvindelig dansk håndboldspiller, der spiller for Herning-Ikast Håndbold i Damehåndboldligaen og Danmarks kvindehåndboldlandshold. Hun kom til klubben i sommeren 2020. Hun har tidligere spillet for TTH Holstebro og Randers HK.

Hun fik officiel debut på det danske A-landshold, den 28. september 2018, mod .

Hun var med til at vinde EHF Cup Winners' Cup 2016, med Team Tvis Holstebro. Hun var også med til at vinde bronze i Bambusa Kvindeligaen 2020-21 med Herning-Ikast Håndbold, i hendes første sæson i klubben.

Meritter

Klubhold 
Damehåndboldligaen
Bronze: 2016, 2021
EHF Cup Winners' Cup: 1
Vinder: 2016

Referencer

Eksterne henvisninger 

Håndboldspillere fra Team Tvis Holstebro
Håndboldspillere fra Herning-Ikast Håndbold
Håndboldspillere fra Randers HK
Håndboldspillere fra Danmark
Komplekst konjugerede

For et komplekst tal z = a + ib er den komplekst konjugerede .

Egenskaber
Hvor z, g er komplekse tal:

Se også
 Konjugerede - for et binomium a + b er den konjugerede a - b

Referencer

Komplekse tal
Mexicos Grand Prix 2017

Mexicos Grand Prix 2017 (officielle navn: Formula 1 Gran Premio de México 2017) var et Formel 1-løb som blev afholdt 29. oktober 2017 på Autódromo Hermanos Rodríguez i Mexico City, Mexico. Det var den attende runde af Formel 1-sæsonen 2017.

Løbet blev vundet af Max Verstappen fra Red Bull Racing, mens andenpladsen gik til Valtteri Bottas fra Mercedes GP, og tredje til Ferraris Kimi Räikkönen. VM-føreren Lewis Hamilton sikrede sig sit fjerde verdensmesterskab, eftersom Sebastian Vettel kun formåede at tage fjerdepladsen og dermed ikke længere havde mulighed for at indhente Hamiltons føring.

Resultater

Kvalifikation

Løbet 

Noter til tabellerne:
 - Daniel Ricciardo fik en gridstraf på 20 placeringer for at have overskredet bilens motorkomponentkvote.
 - Brendon Hartley fik en gridstraf på 20 placeringer for at have overskredet bilens motorkomponentkvote.
 - Fernando Alonso fik en gridstraf på 20 placeringer for at have overskredet bilens motorkomponentkvote.
 - Stoffel Vandoorne fik en gridstraf på 35 placeringer for at have overskredet bilens motorkomponentkvote.
 - Pierre Gasly fik ikke sat en tid i Q1, men fik tilladelse fra løbsledelsen til at starte løbet. Han fik også en gridstraf på 20 placeringer for at have overskredet bilens motorkomponentkvote.

Stillingen i mesterskaberne efter løbet 

Kørermesterskabet

Konstruktørmesterskabet

Referencer

Eksterne henvisninger 

Mexicos Grand Prix
Formel 1 2017
Stormfulde højder (film fra 1992)

Stormfulde højder er en britisk dramafilm fra . Filmen er instrueret af Peter Kosminsky, og har Ralph Fiennes og Juliette Binoche i hovedrollerne. Filmen er baseret på bogen med samme navn fra 1847 af Emily Brontë.

Medvirkende 
 Ralph Fiennes som Heathcliff
 Juliette Binoche som Cathy Earnshaw Linton (og senere som Cathy Earnshaw, Cathys datter)
 Jeremy Northam som Hindley Earnshaw
 Simon Shepherd som Edgar Linton
 Sophie Ward som Isabella Linton
 Janet McTeer som Nelly Dean
 Jason Riddington som Hareton Earnshaw
 Simon Ward som Mr. Linton
 Jennifer Daniel som Mrs. Linton
 Paul Geoffrey som Mr. Lockwood
 John Woodvine som Thomas Earnshaw
 Jonathan Firth som Linton Heathcliff
 Sinéad O'Connor som Emily Brontë

Eksterne henvisninger 
 

Britiske film fra 1992
Engelsksprogede film
Dramafilm fra Storbritannien
Film baseret på bøger
Ane Høgsberg

Ane Høgsberg (8. april 1988) er en dansk standup-komiker og comedy writer.

Karriere 
Høgsberg har i 2015 stået bag Det store depressionsshow sammen med kollegaen Mads Holm. 

Hun har vundet Årets talent ved Zulu Comedy Galla i 2016. Høgsberg har lavet et one man show Dårlig feminist, som havde premiere i Aalborg den 19. maj 2017. Hun har sammen med komikeren Jonatan Spang lavet podcasten Voksenvenner, som omhandler deres proces fra at være bekendte til at være venner.

I 2017 har hun deltaget i sæson 14 af tv-programmet Vild med dans, hvor hun dansede sammen med den professionelle danser Esbern Syhler-Hansen. De endte som nummer 11 ud af 12. Samme år deltog hun i tv-programmet "Comedy Fight Club LIVE", hvor hun kæmpede mod fem andre komikere om, at blive det bedste comedytalent i Danmark. Hun endte som nummer to. 

Høgsberg havde i 2019 præmiere på sit andet one-man show Døden har en årsag.

I 2020 udkom hendes tv-program Alle hader feminister på DR2 og i 2021 turnerer hun med foredraget "Feministisk Selskab".

I 2022 medvirkede hun i Fuhlendorff og de skøre riddere, hvor hun spillede en kromutter i en fantasyverden, hvor to andre komikere var på en mission for Christian Fuhlendorff.

Privat 
Hun er født og opvokset i Tønder i Sønderjylland.

Høgsberg og hendes partner, komiker Lasse Madsen  fik en søn, Ebbe, i december 2020.

Referencer

Eksterne henvisninger 
 

Personer fra Tønder
Standupkomikere fra Danmark
Beefeaters

Beefeaters eller beefeater (på dansk oksekødæder eller oksekødspiser) har flere betydninger:
 Beefeaters (vogter) - traditionelle vogtere af Tower of London i Storbritannien.
 Beefeater Gin
 Beefeaters (band) - var en dansk blues- og rockgruppe, der blev dannet i 1964 i København. 
 Beefeaters (album) - fra 1967.
 Beefeater (amerikansk band) - fra 1984-1986.
 Oksehakkere, Buphagidae, Buphagus - afrikansk fugleslægt.